أنا جيت أهو يا بيه ، و سلمت نفسى قبل المعاد المحدد اهو ...
عشان تطلعينى حسن سير و سلوك .. : )
معلش يا جماعة أصل خياااااااااااااااااارا الجباااااااااااااااارا حبيبتى طبعا
و حبيبة شعب بلوجر المطحون كله
فرضت عليا إتاوة ، و قالت لى آخرك يوم الخميس
لو ماسلمتيش نفسك للسلطات البلوجرية ، هأبعت إشارة مستعجلة
يقفلوا المدونة و يشمعوها بالشمع الاحمر ..
فقلتلها ليه بس يا سعدت البيه ؟؟
و تقطعى عيش الغلابة ؟؟.. دا أنا ورايا اخواتى و أبويا و أمى
و أعمامى و أخوالى و الأهل و الاصدقاء و الجيران ،
و الشعب المصرى الغلبان ،و الاخوة الاشقاء فى الوطن العربى و الاسلامى
و بقايا البشر فى دول العالم ...
قالت لى : ماليش دعوة .. أنا بلغتك اهو
و قد أعذر من أنذر
و طبعا عشان جباااااااااااارا حبيبة الجماهير
ماقدرش أرفض لها طلب .. دى تؤمررررررررررررررررر أمررررررررررررر
<< ربنا عـ الظالم و المفترى ..
ها ؟؟.. بتقولى ايه؟؟
ماباقولش حاجة يا بيه .. باقول ربنا يخليكى لينا
و ما يحرمناش من جمايلك اللى مغرقانا ..
بس يعنى أستأذن بئا أروح أرد المظالم اللى ورايا..
قصدىىىىىىىىى
أرد عالكومنتات فى البوست اللى فات
بدل ما تقوليلى غرامة تأخير ..
سلام بئا ... : )
ياااااااااااااااااااااااه .. أخيرا ،
يا ساتر يارب ... ;)
ايوا يا جماعة .. أنا جيت أهو ..
بجد افتقدتكوا جدا جدا .. و اول ما دخلت كتبت لكو البوست على طول اهو
لالالالالا ... مش خوفا من جبااااارا .. هو إحنا بردوا بتوع الكلام دا؟؟
<< يارب ما تسمعنى يا رب ..
احم احححححححححم ... اه كنت باقول أنا يادوب وصلت اهو
هأروح أستريح بئا حبة ، دا سفر حوالى 3 ساعات إلا ..
و بعدين ارد على الكومنتات و أزوركم ،
معلش بئا .. : )
معلش يا جماعة كمان طلب .. أنا راجعة على خبر يعنى ..
الحمد لله على كل حال
بس فى انسانة عزيزة عليا جدا ، و باعتبرها أمى
و هى تعبانة جدا ..و هتعمل عملية حساسة جدا قد يتوقف عليها حياتها بعد كدا
احتمال الاسبوع الجاى دا .. لسه ماتحددش بالظبط
بس بالله عليكو تدعو لها جامد ربنا يتم شفاها على خير
و يتم شفى جميع المسلمين على خير يارب
سلام مؤقت